**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 540**

от заседание на Общинския съвет,

проведено на 29.07.2021 г., Прот. № 32

**ОТНОСНО:**Даване на съгласие за продажба, чрез публичен търг с тайно наддаване, на недвижим имот, представляващ поземлен имот с идентификатор 65766.53.79, с адрес: гр. Свищов, местност „Фара“

На основание чл. 21, ал. 1, т. 8 от Закона за местното самоуправление и местната администрация (ЗМСМА), чл. 34, ал. 4 и чл. 35, ал. 1 от Закона за общинската собственост (ЗОС), чл. 26 от Наредбата за реда за придобиване, управление и разпореждане със собствеността на община Свищов (НРПУРСОС), във връзка с докладна записка с рег. индекс № 08-00-1177/13.07.2021 г. от дирекция „Управление на собствеността и стопански дейности“ и предложение с Вх. № 999/16.07.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

**І.**Дава съгласие **за продажба, чрез публичен търг с тайно наддаване, на недвижим имот**, актуван с Акт за частна общинска собственост № 9060/25.06.2021 г., вписан в Службата по вписванията – гр. Свищов (вх. № 1674/28.06.2021 г., акт № 126, том 5), представляващ поземлен имот с идентификатор 65766.53.79 (шест пет седем шест шест точка пет три точка седем девет), с площ 1 070 кв. м. (хиляда и седемдесет квадратни метра), с начин на трайно ползване: Друг вид трайно насаждение, категория на земята при неполивни условия: 4 (четвърта), предназначение на територията: Земеделска, предишен идентификатор: 65766.53.1, номер по предходен план: 053075, с адрес: гр. Свищов, **местност „Фара“** по кадастрална карта и кадастрални регистри, одобрени със Заповед № РД-18-10/12.02.2009 г. на Изпълнителен директор на АГКК, последно изменение на кадастралната карта и кадастрални регистри, засягащо поземления имот е от 09.07.2021 г., при граници: 65766.53.78, 65766.53.2, 65766.53.114, 65766.53.80, 65766.53.101, **при начална тръжна цена – 1 254 лв. (хиляда двеста петдесет и четири лева), без ДДС,** представляваща пазарната цена, определена от оценител на имоти по реда на чл. 41, ал. 2 от ЗОС на недвижимия имот.

**ІІ.**В изпълнение на Решението по т. I, възлага на Кмета на община Свищов да предприеме необходимите действия по реда на ЗОС и НРПУРСОС.

**МОТИВИ:** Във връзка с приетата от Общински съвет – Свищов „Стратегия за управление на общинската собственост в община Свищов за мандат 2019-2023 г.“, с докладна записка до Кмета на община Свищов с рег. индекс № 08-00-1177/13.07.2021 г. от дирекция „Управление на собствеността и стопански дейности“ е сведена информация относно постъпило заявление (рег. индекс № 94-З-1067/17.05.2021 г.), с което е проявен инвестиционен интерес относно закупуване на имот 65766.53.79 (частна общинска собственост), стар № 053075, находящ се в гр. Свищов, местност „Фара“.

В същото се моли, при съгласие от страна на Община Свищов, да бъде започната процедура за продажба на посочения имот. С приходна квитанция № 0000130406/17.05.2021 г. лицето е платило такса в размер на 20 лв. в полза на Община Свищов с основание: Молба за започване на производство по продажба на общински имот.

Обектът на инвестиционното намерение представлява поземлен имот с идентификатор 65766.53.79 (шест пет седем шест шест точка пет три точка седем девет), с площ 1 070 кв. м. (хиляда и седемдесет квадратни метра), с начин на трайно ползване: Друг вид трайно насаждение, категория на земята при неполивни условия: 4 (четвърта), предназначение на територията: Земеделска, предишен идентификатор: 65766.53.1, номер по предходен план: 053075, последно изменение на кадастралната карта и кадастрални регистри, засягащо поземления имот е от 09.07.2021 г., при граници: 65766.53.78, 65766.53.2, 65766.53.114, 65766.53.80, 65766.53.101.

След постъпване на инвестиционното намерение е извършена документална проверка, както следва:

Имот стар № 053075 е предоставен за ползване на Т. Д. С. на основание решение 224 от Протокол № 21 на Изпълнителния комитет на Oбщински народен съвет – Свищов от 29.11.1963 год.

В законоустановения срок за придобиване в собственост върху имот, предоставен за ползване по параграф 4 е подадено заявление с Вх. № 94-Д-18/20.01.1998 г. от Д. Т. Д., дъщеря на Т. Д. С., ползвател на имот от 1 дка в местност „Фара“.

Със Заповед № ОА04-5913/28.07.2017 г. на Областен управител Велико Търново е одобрен Планът на новообразуваните имоти на параграф 4 от ПЗР на ЗСПЗЗ, к. е. 3149, масив 53, местност „Фара“.

С Писмо с изх. № 08-00-859 от 20.05.2021 г. Община Свищов е отправила покана до наследниците на Т. Д. С. – А. Т. И., Ц. Т. В., Д. Т. Д., С. П. Г., П. Ц. Б., К. Ц. Б. да подадат заявление за изготвяне на оценка на имот с идентификатор 65766.53.79, за придобиване правото на собственост върху имота.

В законоустановения едномесечен срок от датата на получаване на уведомленията, същите не са подали заявление с искане за изготвяне на оценка на земята.

**Извършена е проверка на място и се констатира, че имотът не се обработва. Същият е неограден, неподдържан и обрасъл с различни диворастящи дървета и храсти.**

Имотът е актуван с Акт за частна общинска собственост № 9060/25.06.2021 г., вх. рег. № 1674, том 1, акт № 126, вписан на 28.06.2021 г. в Служба по вписванията – гр. Свищов.

Данъчната му оценка е 287.90 лв. (двеста осемдесет и седем лева, деветдесет стотинки) съгласно удостоверение (изх. № 5408001428/23.06.2021 г.).

Съгласно изготвена експертна оценка, справедливата пазарна стойност на имота е 1 254 лв. (хиляда двеста петдесет и четири лева), без ДДС, включваща стойността на земята и на трайните насаждения и подобрения.

С оглед на постъпилото инвестиционно намерение, както и с оглед на включването на имота като обект пореден номер № 61 от точка А на раздел ІІІ на „Годишна програма за управление и разпореждане с имоти, общинска собственост през 2021 година”, която ще бъде приета с решение на Общински съвет - Свищов, с горепосочената докладна записка е изложено становище, че **продажбата на въпросния имот е необлагаема сделка по ЗДДС (Имотът е земеделска земя), като същата е законово възможна** **чрез публичен търг или публично оповестен конкурс.**

Като допълнителен мотив, продажбата е дефинирана като приходоизточник за общинския бюджет за 2021 г.

В заседанието участват 28 общински съветници.

Гласували “За” – 28, “Против” – няма и “Въздържали се” – няма.

ПРЕДСЕДАТЕЛ НА ОбС: …/п/ …

/д-р Кристиян Кирилов/

Вярно при ОбС: …………………

/Л. Миронова/